Overfaldet skete på Budolfi Plads i Aalborg kort før klokken fire, natten til søndag. Den 18-årige kvinde blev pludselig overfaldet og væltet omkuld af en somalisk udseende mand. Manden tildelte hende adskillige hårde slag i ansigtet, og forsøgte at stikke en hånd ned i bukserne på hende. Men kvinden skreg, og overfaldsmanden stak af. - Der er ingen tvivl om, at hun har fået en hård medfart. Hun har flere skader i ansigtet, og er lige nu på skadestuen, fortæller vagtchef ved Nordjyllands Politi Henrik Bech til TV2/Nord. - Det er en usædvanlig sag, som vi ser med stor alvor på. Derfor har vi også knyttet en efterforsker på, fortæller han videre. Kvinden har ikke været i stand til at give et signalement af overfaldsmanden.

Referat:
En tur i byen ændrede sig brat for en 18-årig kvinde, da hun pludselig blev overfaldet og slået ned.